**Paskaidrojuma raksts**

**Dienvidkurzemes novada pašvaldības saistošajiem noteikumiem Nr.2024/\_\_**

**“Dienvidkurzemes novada pašvaldības līdzfinansējuma konkurss uzņēmējdarbības veicināšanai”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķis un nepieciešamības pamatojums  | Saistošo noteikumu "Dienvidkurzemes novada pašvaldības līdzfinansējuma konkurss uzņēmējdarbības veicināšanai" (turpmāk – noteikumi) mērķis ir ar līdzfinansējuma palīdzību veicināt Uzņēmumu izaugsmi Dienvidkurzemes novadā, tādā veidā veicinot arvien jaunu uzņēmumu veidošanos. Atbilstoši Pašvaldību likuma 2. pantam pašvaldība savas funkcijas pilda, ievērojot attiecīgās administratīvās teritorijas iedzīvotāju intereses, savukārt uzņēmēji ir ieinteresēti attīstīt konkurētspējīgu, inovācijās balstītu biznesu, tāpēc pašvaldībai ir nepieciešams sadarboties ar uzņēmējiem savu funkciju īstenošanā, lai, piemēram, realizētu Pašvaldību likuma 4. panta pirmās daļas 12. punktā noteiktās pašvaldības autonomās funkcijas – sekmēt saimniecisko darbību attiecīgajā administratīvajā teritorijā un sniegt tai atbalstu. Dienvidkurzemes novada pašvaldības ilgtermiņa attīstības stratēģijā 2027. gadam ir noteikts, ka Dienvidkurzemes ilgtermiņa mērķis ir uzlabot uzņēmējdarbības vidi novada teritorijā. Viens no instrumentiem šī mērķa sasniegšanai ir ar līdzfinansējuma palīdzību veicināt Dienvidkurzemes novada uzņēmēju darbību un attīstību. Saistošie noteikumi nepieciešami, lai reglamentētu minētā atbalsta sniegšanu, kas ir pašvaldības brīvprātīga iniciatīva. Pašvaldību likuma 5. panta pirmajā daļā noteikts, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi.Ar noteikumiem noteikta Dienvidkurzemes novada pašvaldības (turpmāk – Pašvaldība) projektu konkursa kārtība, kādā tiek iesniegti, vērtēti un finansiāli atbalstīti projektu pieteikumi Pašvaldības projektu konkursā uzņēmējdarbības veicināšanai.Ar šādu konkursu Pašvaldība viecina uzņēmējdarbības attīstīšanu novada teritorija, veicina uzņēmēju sadarbību ar pašvaldību, atbalsta uzņēmumu pilnveidošanu un jaunu ideju realizēšanu.Noteikumi nepieciešami, lai reglamentētu līdzfinansējuma piešķiršanas kārtību projektu īstenošanai un līdzfinansējuma sniegšanas kārtību uzņēmējdarbības veicināšanai Pašvaldībā.2023. gadā saņemta 49 projektu pieteikumi uzņēmējdarbības veicināšanai no uzņēmējiem par uzņēmuma darbības paplašināšanu, uzlabošanu, pilnveidošanu un darbības turpināšanu Dienvidkurzemes novadā. |
| 2. Fiskālā ietekme uz pašvaldības budžetu | Finanšu līdzekļi ieplānoti Pašvaldības Attīstības un uzņēmējdarbības daļas ikgadējā budžetā. Papildus resursi saistībā ar pašvaldības līdzfinansējuma piešķiršanu, lai nodrošinātu saistošo noteikumu izpildi nepieciešami EUR 50 000,00 (piecdesmit tūkstoši euro un 00 centi) apmērā (pašvaldības budžetā kalendārā gada laikā).Lai īstenotu saistošos noteikumus nav jāsamazina finansējums citām budžeta pozīcijām. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, ka arī plānotā regulējuma ietekmi konkurenci | 3.1. Sociālā ietekme – saistošie noteikumi nodrošina iespēju saņemt finansiālu atbalstu konkursu veidā uzņēmējiem, savu mērķu sasniegšanai. 3.2. Ietekme uz vidi – uzņēmējdarbības līdzfinansējuma konkursā netiek atbalstīti pieteikumi, kas minēta Saistošwajos noteikumos 24.3.6. punktā.3.3. Ietekme uz iedzīvotāju veselību – konkursa mērķis un uzdevumi paredz veicināt Pašvaldības uzņēmēju aktivitāti un līdzdalību kultūras, sporta un izglītojošos pasākumos, kas pozitīvi ietekmēs iedzīvotāju veselību.3.4. Ietekme uz uzņēmējdarbības vidi – Līdzfinansējums sniegs papildu stimulu dibināt jaunus kontaktus, atrast sadarbības partnerus, darbiniekus vai potenciālos investorus prioritārajās nozarēs, kā arī ļaus aktīvāk dalīties ar pieredzi, tādā veidā sekmējot prioritāro nozaru attīstību, mudinot rasties jaunām idejām, risinājumiem un metodēm.3.5. Ietekme uz konkurenci – Godīga konkurence ir demokrātiskas sabiedrības saimniekošanas sistēmas elements. Prakse rāda, ka sektoros, kuros tā tiek maksimāli ievērota, cenas ir zemākas un pakalpojums ir kvalitatīvāks. |
| 4. Ietekme uz administratīvajām procedūrām un to izmaksām | Projektu pieteikumu sagatavošanas konsultēšanu, projektu konkursu pieteikumu apkopošanu un virzīšanu izskatīšanai komisijai organizē Pašvaldības Attīstības un uzņēmējdarbības daļa.Lēmumu par Pašvaldības līdzfinansējuma piešķiršanu pieņem izpilddirektora izveidotā Uzņēmējdarbības līdzfinansējuma proejktu vērtēšanas komisija, kuras sastāvā darbojas ne mazāk kā 5 (piecas) personas.Nav paredzamas papildu administratīvo procedūru izmaksas.Pozitīva komisijas lēmuma gadījumā par līdzfinansējuma piešķiršanu projekta īstenošanai, pašvaldība ar pretendentu slēdz projekta līdzfinansēšanas līgumu.Noteikumi paredz, ka Komisijas pieņemto lēmumu var apstrīdēt pie pašvaldības izpilddirektora.Pretendents 2 (divu) mēnešu laikā pēc projekta īstenošanas beigu termiņa pašvaldībā iesniedz atskaiti par projekta īstenošanas gaitu un rezultātiem un finanšu atskaiti par piešķirtā līdzfinansējuma izlietojumu. |
| 5. Ietekme uz pašvaldības funkcijām un cilvēkresursiem | Noteikumu realizēšanai nav nepieciešami papildu cilvēkresursi vai darba vietu izveide, komisijā darbojas Pašvaldības darbinieki. |
| 6. Informācija par izpildes nodrošināšanu | Noteikumu izpildē iesaistīta Pašvaldības Attīstības un uzņēmējdarbības daļa, Administratīvā daļa, Finanšu un grāmatvedības daļa un Pašvaldības izpilddirektora izveidota projektu vērtēšanas komisija. |
| 7. Informācija par prasību un izmaksu samērīgumu pret paredzētajiem ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Konkursā paredzētais līdzfinansējuma budžets ir 50 000 EUR gadā. Sniedzot atbalstu novada uzņēmējiem, Pašvaldība palielina iedzīvotāju interesi par uzņēmējdarbību, veicina interesi par uzņēmuma attīstību, kā arī jaunu darbavietu radīšanu*.* |
| 8. Informācija par izstrādes gaitā veiktām konsultācijām ar privātpersonām un institūcijām | Noteikumu izstrādes procesā ir saskaņoti ar Finanšu ministriju. Saskaņojums saņemts 18.03.2024., dokumenta Nr. DKN/2024/4.8/3579-SAtbilstoši [Pašvaldību likuma 46. panta trešajai daļai](https://likumi.lv/ta/id/336956-pasvaldibu-likums#p46), lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tiks publicēts Pašvaldības mājaslapā [www.dkn.lv](http://www.dkn.lv). sadaļas “Pašvaldība” apakšsadaļā “Normatīvie akti” “Saistošo noteikumu projekti” “Apspriešanā nodotie saistošo noteikumu projekti” sabiedrības viedokļu saņemšanai līdz 2024. gada 07.05.2024. Ja būs saņemti viedokļi, tie tiks apkopoti un pievienoti līdz Domes sēdei.Sabiedriskajā apspriešanā tika saņemti 2 (divi) ierosinājumi: Pirmais priekšlikums: Izteikt 3.1. punktu sekojošā redakcijā:* 1. Pretendents – Uzņēmumu reģistrā vai Komercreģistrā reģistrēta persona, kā arī personas kuras Valsts ieņēmumu dienestā reģistrēti, kā saimnieciskās darbības veicēji un kura iesniegusi Konkursa pieteikumu.

Tika pieņemts. Saistošos noteikumos tika veiktas sekojošas izmaiņas: 1. Tika grozīts 3.1. punkts un izteikts jaunā redakcijā:

3.1. Pretendents – Uzņēmumu reģistrā vai Komercreģistrā reģistrēta juridiska persona vai arī uzskaitīto juridisko personu apvienība, kā arī Valsts ieņēmumu dienestā reģistrēti saimnieciskās darbības veicēji, kuri iesnieguši Konkursa pieteikumu.Izmainot šo punktu tika veiktas papildus izmaiņas, lai izvērtētu fiziskas personas, kas veic saimniecisko darbību. 2. Papildināts ar jauniem punktiem:2.1. “34.4. Fiziskai personai, kas veic saimniecisko darbību jāiesniedz pēdējo 2 gadu ienākumu deklarācijas”.2.2. Veiktas izmaiņas pieteikumu veidlapā 1., 1.2., 3.2. punktos.2.3. Izņemts punkts – “kura zaudējumi, pēc pēdējā iesniegtā gada pārskata, no saimnieciskās darbības pārsniedz pusi no pašu kapitāla. Minēto nosacījumu nepiemēro uzņēmumiem un saimnieciskās darbības veicējiem, kas reģistrēti mazāk nekā trīs gadus pirms konkursa pieteikuma iesniegšanas dienas.  Otrais Priekšlikums: Izteikt 3.4 punktu sekojošā redakcijā:* 1. “3.4.Uzņēmums – Pretendents, kurš nodarbina mazāk nekā 30 personas un kura gada apgrozījums nepārsniedz 400000 (trīssimt tūkstošu) *euro”.*

Ierosinājums par apgrozījuma samazinājumu tika pieņemts daļēji. Apgrozījumu apmērs samazināts uz pusi, salīdzinājumā ar iepriekšējā gada nosacījumiem. Tika Saistošo noteikumu 3.4.punkts tika izteikts jaunā redakcijā:“3.4. Uzņēmums - Mazais uzņēmums ir uzņēmums, kurā nodarbinātas mazāk nekā 30 personas un/vai kura gada apgrozījums un/vai gada bilance kopā nepārsniedz 500 000 tūkstošus euro”. |

|  |  |  |
| --- | --- | --- |
| Pašvaldības domes priekšsēdētājs |  | Aivars Priedols |